b'\n_START_ARTICLE_\nDihalna pot\n_START_PARAGRAPH_\nDihalne poti so cevasti del dihal, po katerih potuje vdihnjen zrak do plju\xc4\x8dnih me\xc5\xa1i\xc4\x8dkov in obratno._NEWLINE_Za\xc4\x8dnejo se z nosno in ustno votlino, iz katerih zrak po \xc5\xberelu potuje v sapnik. Sapnik se razdeli v dve sapnici (bronhusa ali bronhija); razcepi\xc5\xa1\xc4\x8de se nahaja v vi\xc5\xa1ini drugega prsnega vretenca. Sapnici se cepita v bronhiole; vsak bronhiol oskrbuje en plju\xc4\x8dni re\xc5\xbeenj. V vsakem re\xc5\xbenju se bronhioli razdelijo nadalje cepijo, na koncu v dihalne bronhiole, ki se zlivajo v plju\xc4\x8dne me\xc5\xa1i\xc4\x8dke._NEWLINE_Vrhnjica dihalnih poti vsebuje migetalke (cilije). V stenah se nahajajo eksokrine \xc5\xbeleze, ki izlo\xc4\x8dajo sluz. Delci, ki jih vdihnemo z zrakom, se prilepijo na sluz in se nato z migetal\xc4\x8dnim gibanjem izlo\xc4\x8dijo zopet iz dihal. Pri bolezni, imenovani cisti\xc4\x8dna fibroza, je moteno izlo\xc4\x8danje te sluzi (okvarjeno je izlo\xc4\x8danje natrijevih in kloridnih ionov in nastaja zelo \xc5\xbeidka sluz, ki povzro\xc4\x8da hude zaplete). V dihalnih poteh so prisotni tudi makrofagi (v plju\xc4\x8dnih me\xc5\xa1i\xc4\x8dkih se imenujejo pra\xc5\xa1nice), ki fagocitirajo tujke in bakterije ter prepre\xc4\x8dujejo oku\xc5\xbebe.'